**AIŠKINAMASIS RAŠTAS**

**SPRENDIMO PROJEKTUI „DĖL SAVIVALDYBĖS GYVENAMŲJŲ PATALPŲ NUOMOS SUTARČIŲ PAKEITIMO“**

1. **Sprendimo projekto esmė, tikslai ir uždaviniai.**

Savivaldybės administracijos Socialinio būsto skyrius, išnagrinėjęs savivaldybės administracijoje gautus savivaldybės gyvenamųjų patalpų nuomininkų ar jų šeimų narių prašymus ir dokumentus, parengė sprendimo projektą dėl savivaldybės gyvenamųjų patalpų nuomos sutarčių pakeitimo kuriuo siūloma:

**1.1.** **A. B.** pripažinti pirmine savivaldybės gyvenamosios patalpos *(duomenys neskelbiami)*, nuomininke, šeimos nariams susitarus. Pagrindinė minėto buto nuomininkė J. P. sutinka, kad buto nuomos sutartis būtų pakeista dukros A. B. vardu, kadangi pati yra pirmos grupės invalidė ir mokesčių, bei kitų dokumentų tvarkymu rūpinasi jos dukra A. B.. Už suteiktas komunalines paslaugas bei būsto nuomą pareiškėja skolų neturi.

 **1.2. D. K.** perkelti į kitą mažesnio ploto savivaldybei nuosavybės teise priklausančią gyvenamąją patalpą *(duomenys neskelbiami)*, esant jos rašytiniam sutikimui, ir sudaryti su ja vienų metų laikotarpiui minėtos gyvenamosios patalpos nuomos sutartį. Šiuo metu D. K. gyvena 3 kambarių, 58,20 kv. m. bendrojo ploto su atskira virtuve, savivaldybės bute adresu *(duomenys neskelbiami)*. Pagrindinė minėto savivaldybės buto nuomininkė, D. K. motina, P. P. 2011 m. gegužės 6 d. mirė. Kadangi D. K. už būsto nuomą ir suteiktas komunalines paslaugas turi skolų, todėl gyvenamąją patalpą *(duomenys neskelbiami)*, su bendrojo naudojimo patalpomis siūloma išnuomoti terminuotam laikotarpiui vieniems metams.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas, dėl savivaldybės gyvenamųjų patalpų nuomos sutarčių pakeitimo, atnaujinimo ir sudarymo parengtas nustačius, kad savivaldybės gyvenamųjų patalpų nuomininkų ar jų šeimų prašymai pakeisti gyvenamųjų patalpų nuomos sutartis yra pagrįsti ir teisėti. Sprendimo rengimo teisinis pagrindas - Lietuvos Respublikos civilinio kodekso 6.602 straipsnio 1 dalis: „Nuomininko ir jo šeimos narių susitarimu pirminis nuomininkas gali būti pakeistas kitu“, 6.602 straipsnio 2 dalis: „Nuomininko šeimos narių susitarimu nuomininkui mirus gyvenamosios patalpos nuomos sutartis pakeičiama“, Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 11 straipsnio 3 dalis „Šalių susitarimu nuomos sutartyje gali būti numatytos sąlygos dėl nuomininko perkėlimo į mažesnio ploto būstą“.

**Kokių rezultatų laukiama.**

Priimto tarybos sprendimo pagrindu sudaryti naujas, atitinkančias pasikeitusias faktines aplinkybes, savivaldybės gyvenamųjų patalpų nuomos sutartis.

**Sprendimo projekto rengimo metu gauti specialistų vertinimai.**

Negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

1. **Lėšų poreikis sprendimo įgyvendinimui.**

Papildomas lėšų poreikis sprendimo projekto įgyvendinimui nereikalingas.

1. **Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

Socialinio būsto skyriaus vedėja Danguolė Netikšienė